6. ΒΑΣΙΛΙΚΟΝ ΔΙΑΤΑΓΜΑ της 23 Ιουν. /6 Ιουλ. 1954 (ΦΕΚ Α΄ 147)  Περί ρυθμίσεως λεπτομερειών εφαρμογής του Νόμ. 2765/54 «περί διευκολύνσεων δια την πώλησιν των προϊόντων των εργαζομένων Τυφλών». Έχοντες υπ’ όψιν: 1)τας διατάξεις του υπ’ αριθ. 2765/1954 Νόμου «περί διευκολύνσεων δια την πώλησιν των προϊόντων των εργαζομένων Τυφλών», 2)την υπ’ αριθ. 292/1954 γνωμάτευσιν του Συμβουλίου της Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν:  Άρθρ.1.-1.Αι οργανώσεις εις ας δύναται ν’ ανατεθή, συμφώνως προς τας διατάξεις του Νόμ. 2765/54, η προμήθεια και επισκευή ειδών καθαριότητος και ψαθίνων καθισμάτων, εις Κρατικάς, πολιτικάς και Στρατιωτικάς υπηρεσίας, καθώς και υπηρεσίας Δημοτικών και Κοινοτικών Αρχών και Νομικών Προσώπων Δημοσίου Δικαίου ή Κοινής Ωφελείας, είναι εκείναι αι οποίαι δεν έχουσι σκοπόν κερδοσκοπικόν, αλλά αποβλέπουν αποκλειστικώς εις την προστασίαν τυφλών ατόμων, υπό την έννοιαν του άρθρ. 1 του Νόμ. 1904/51 και λειτουργούσι κατά Νόμον. 2.Ίνα αι τοιαύται οργανώσεις τύχωσι της κατά Νόμον αδείας προμηθείας και επισκευής των κατά τα ανωτέρω ειδών, δέον να διαθέτωσι τας απαιτουμένας δια την κατασκευήν ή επισκευήν των ειδών τούτων εγκαταστάσεις, ο τεχνικός εξοπλισμός των οποίων να ανήκη κατά κυριότητα εις τας Οργανώσεις και εις τας οποίας εγκαταστάσεις να είναι δυνατή η επαγγελματική απασχόλησις αριθμού τυφλών εργατών, προκειμένου μεν περί πόλεων πληθυσμού άνω των 100.000 κατοίκων ουχί μικροτέρου των 25, προκειμένου δε περί πόλεων κάτω των 100.000 κατοίκων ουχί μικροτέρου των 5. Άρθρ.2.-1.Πάσα αίτησις ενδιαφερομένης οργανώσεως δια την χορήγησιν της υπό της παρ. 2 του άρθρ. 1 του Νόμ. 2765/54 προβλεπομένης αδείας, υποβάλλεται εις το Υπουργείον Κοινωνικής Προνοίας (Διεύθυνσιν Ιδρυμάτων και Σωματείων) και συνοδεύεται υπό των κατωτέρω αναγραφομένων δικαιολογητικών στοιχείων: α)Αντιγράφου ιδρυτικής πράξεως της Οργα- νώσεως, ως και τοιούτου του Καταστατικού  ή του Οργανισμού λειτουργίας της Οργανώ- σεως.    β)Πίνακος   των   μελών   του    Διοικητικού          Σελ.73 Τυφλοί 35.Β.γ.5-6    Συμβουλίου της Οργανώσεως μετά μνείας της ιδιότητος και διευθύνσεως κατοικίας εκάστου τούτων. γ)Εκθέσεως του Διοικητικού Συμβουλίου της Οργανώσεως περί της μέχρι τούδε δράσεως αυτής.δ)Αντιγράφου απολογισμού διαχειρίσεως της τελευταίας οικονομικής χρήσεως. ε)Εκθέσεως του Διοικητικού Συμβουλίου περί του είδους του μηχανικού εξοπλισμού, ον διαθέτει κατ’ ιδιοκτησίαν ή Οργάνωσις. Εν τη αυτή εκθέσει περιγράφονται αι κτιριακαί εγκαταστάσεις της Οργανώσεως και αναφέρεται ο αριθμός των τυφλών εργατών, όστις δύναται ν’ απασχοληθή εν αυταίς, δηλούται δε εν τη εκθέσει αυτή η παραγωγική ικανότης της Οργανώσεως (είδος και ποιότης των δυναμένων να κατασκευασθούν ειδών καθαριότητος και ψαθίνων καθισμάτων). ς)Υπευθύνου δηλώσεως του Διοικητικού Συμβουλίου ότι η Οργάνωσις συμμορφωθήσεται προς άπαντας τους όρους υφ’ ους θέλει χορηγηθή η αιτουμένη άδεια και ότι αναλαμβάνει την υποχρέωσιν της ενημερώσεως του Υπουργείου, επί πάσης μεταβολής, ήτις ήθελεν επέλθει μεταγενεστέρως, εν σχέσει προς άπαντα τ’ ανωτέρω αναφερθέντα στοιχεία. 2.Ειδικώτερον προκειμένου περί Οργανώσεων εδρευουσών εκτός της περιφερείας τέως Διοικήσεως Πρωτευούσης, αι σχετικαί αιτήσεις υποβάλλονται δια του οικείου Νομάρχου, όστις διαβιβάζει ταύτας εις το Υπουργείον Κοινωνικής Προνοίας, μετ’ εκθέσεως των επί της αιτήσεως απόψεων αυτού. 3.Αι κατά τ’ ανωτέρω υποβαλλόμεναι αιτήσεις μετά των συνοδευόντων αυτάς δικαιολογητικών, παραπέμπονται εις Επιτροπήν, εκάστοτε οριζομένην δι’ αποφάσεως του Υπουργείου Κοινωνικής Προνοίας, και αποτελουμένην εκ δύο τεχνικών και ενός διοικητικού, υπαλλήλων Υπουργείου Κοινωνικής Προνοίας. Η ανωτέρω Επιτροπή, μετά μελέτην των υποβαλλομένων στοιχείων και επιτόπιον εξέτασιν των εγκαταστάσεων, διαπιστοί την πραγματικήν κατάστασιν των εργαστηρίων της ενδιαφερομένης Οργανώσεως, ως και την ύπαρξιν πασών των λοιπών προϋποθέσεων δια την χορήγησιν της αιτουμένης αδείας, υποβάλλουσα περί τούτων λεπτομερή έκθεσιν. 4.Η αρμοδία υπηρεσία του Υπουργείου Κοινωνικής Προνοίας, συγκεντρούσα πάντα τ’ ανωτέρω στοιχεία, προβαίνει εις την περαιτέρω κατά Νόμον διαδικασίαν δια την χορήγησιν της αδείας ή την απόρριψιν της σχετικής αιτήσεως. Άρθρ.3.-1.Η άδεια χορηγείται δια κοινής αποφάσεως των Υπουργών Εργασίας, Προνοίας και Εμπορίου, μετά προηγουμένην σύμφωνον γνώμην του Συμβουλίου Προστασίας Τυφλών. Εν τη αποφάσει αυτή καθορίζονται :α) Τα είδη των χειροτεχνικών προϊόντων των δυναμένων να κατασκευασθώσι παρά της Οργανώσεως. β) Ο αριθμός των τυφλών εργατών, τους οποίους κατ’ ελάχιστον όριον οφείλει ν’ απασχολή επαγγελματικώς η Οργάνωσις, ως και τον αριθμόν των βλεπόντων εργατών ους κατ’ ανώτατον όριον, δύναται αύτη να χρησιμοποιή.  Σελ. 74 2.Δια την παράτασιν της διαρκείας της χορηγηθείσης αδείας, ακολουθείται η αυτή κατά τ’ ανωτέρω διαδικασία, βάσει αιτήσεως της ενδιαφερομένης οργανώσεως υποβαλλομένης τρεις τουλάχιστον μήνας προ της λήξεως του χρόνου της αδείας. Άρθρ.4.-Ο αριθμός των απασχολουμένων υπό των κατά τ’ ανωτέρω Οργανώσεων, μη τυφλών εργατών, οίτινες δέον απαραιτήτως να είναι ειδικευμένοι, δεν δύναται να προσδιορισθή εις ποσοστόν μεγαλύτερον του 20% του αριθμού των χρησιμοποιουμένων τυφλών εργατών. Άρθρ.5.-Αι τυχούσαι αδείας Οργανώσεις, υποχρεούνται όπως επί των παρ’ αυτών κατασκευαζομένων ειδών, επιθέτουν διακριτικόν σήμα με την επωνυμίαν αυτών. Άρθρ.6.-Δι’ αποφάσεως του Υπουργού Κοινωνικής Προνοίας συγκροτείται Επιτροπή, εξ αρμοδίων υπαλλήλων Υπουργείου Κοιν. Προνοίας, εις την οποίαν ανατίθεται το έργον της παρακολουθήσεως της λειτουργίας των εργαστηρίων των αδειούχων Οργανώσεως και της τηρήσεως εκ μέρους αυτών των υποχρεώσεων, αίτινες απορρέουν εκ των διατάξεων του Νόμου του παρόντος και της αποφάσεως δι’ ης εχορηγήθη η άδεια. Παρόμοιαι Επιτροπαί συγκροτούνται δια πράξεως του οικείου Νομάρχου προκειμένου περί Οργανώσεων λειτουργουσών εκτός της περιφερείας Πρωτευούσης.   35.Β.γ.6 Τυφλοί    Άρθρ.7.-1.Κρατικαί υπηρεσίαι, πολιτικαί και στρατιωτικαί και υπηρεσίαι Δημοτικών και Κοινοτικών Αρχών, ως και Νομικών Προσώπων Δημοσίου Δικαίου ή Κοινής Ωφελείας, προκειμένου να προμηθευθώσιν ή επισκευάσωσιν είδη καθαριότητος και ψάθινα καθίσματα, υποχρεούνται να απευθύνωνται εγγράφως και εγκαίρως εις το Υπουργείον Κοιν. Προνοίας (Διεύθυνσιν Ιδρυμάτων και Σωματείων). Εν τω εγγράφω τούτω απαριθμούνται τα είδη ων έχει ανάγκην η αιτούσα υπηρεσία, προσδιορίζεται δε εν αυτώ το ανώτατον όριον χρόνου εντός του οποίου δέον να γίνη η προμήθεια ή επισκευή. 2.Δι’ αποφάσεως του Υπουργού Κοιν. Προνοίας, εκδιδομένης μετά γνώμην του Συμβουλίου Προστασίας Τυφλών, ορίζεται η αδειούχος Οργάνωσις, ήτις θέλει αναλάβει την προμήθειαν των αιτηθέντων ειδών ή την επισκευήν αυτών. Η τοιαύτη προμήθεια ή επισκευή, δύναται να ανατεθή και εις πλείονας Οργανώσεις, οπότε εν τη Υπουργική αποφάσει καθορίζεται και η ποσότης την οποίαν εκάστη Οργάνωσις θέλει αναλάβει να προμηθεύση ή επισκευάση αναλόγως προς τον αριθμόν των τυφλών εργατών ους εκάστη Οργάνωσις απασχολεί. Δια της αυτής αποφάσεως ορίζεται και η τιμή προμηθείας των ειδών, επί τη βάσει της διατιμήσεως τούτων, παρά της Επιτροπής του άρθρ. 2 του Νόμ. 2765/54. 3.Εκδοθείσης της κατά τ’ ανωτέρω Υπουργικής αποφάσεως, η αιτούσα την προμήθειαν υπηρεσία, προβαίνει εις την σύναψιν σχετικής συμβάσεως μετά της ορισθείσης δια την προμήθειαν ή επισκευήν των ειδών Οργανώσεως, εν η καθορίζεται πάσα λεπτομέρεια της εφαρμογής αυτής. «4.Κατ’ εξαίρεσιν της υπό της παρ. 1 του παρόντος διαγραφομένης διαδικασίας, δύναται ο Υπουργός Κοινωνικής Προνοίας, οσάκις κρίνη σκόπιμον, ν’ αναθέτη, δι’ ωρισμένον χρονικόν διάστημα, δι’ αποφάσεώς του, μετά γνώμην του Συμβουλίου Προστασίας Τυφλών, εις αδειούχον οργάνωσιν τυφλών, την προμήθειαν όλων ή μέρους των περί ων ο Νόμ. 2765/54 ειδών, των αναγκαιούντων εις Κρατικάς κλπ. Υπηρεσίας και άνευ προηγουμένης εκ μέρους των Υπηρεσιών αυτών, εγγράφου αιτήσεως προς το Υπουργείον Κοινωνικής Προνοίας». Η παρ. 4 προσετέθη δια του Β.Δ. 31 Αυγ. /23 Σεπτ.1955 (ΦΕΚ Α΄ 258). Αρθρ.8.-Εις περίπτωσιν ολικής ή μερικής αδυναμίας των αδειούχων Οργανώσεων να προμηθεύσωσιν ή επισκευάσωσιν τα απαιτούμενα είδη, το Υπουργείον Κοιν. Προνοίας, μετά σύμφωνον γνώμην του Συμβουλίου Προστασίας Τυφλών, παρέχει την άδειαν εις την ενδιαφερομένην δια τα είδη ταύτα δημοσίαν ή άλλην υπηρεσίαν όπως προμηθευθή ταύτα άλλως και ουχί βάσει των διατάξεων του Νόμ. 2765/54. Η άδεια αύτη αποτελεί απαραίτητον στοιχείον δικαιολογίας των υπηρεσιών τούτων, δια την μη μέσω Οργανώσεως Προστασίας Τυφλών γενομένην προμήθειαν. Άρθρ.9.-1.Εφ’ όσον ήθελε διαπιστωθή παρά της υπό του άρθρ. 6 του παρόντος προβλεπομένης Επιτροπής ότι αι προϋποθέσεις, υπό τας οποίας εχορηγήθη εις Οργάνωσιν, σχετική άδεια, μετεβλήθησαν, είναι δυνατή η ανάκλησις της αδείας ή η τροποποίησίς της αναλόγως προς τας επελθούσας μεταβολάς. 2.Ομοίως εφ’ όσον ήθελε διαπιστωθή ότι αδειούχος Οργάνωσις παραβαίνει τους όρους της χορηγηθείσης αυτή αδείας ή συστηματικώς παραβιάζει τους όρους των συμβάσεων των συναπτομένων εκάστοτε μετά των προμηθευομένων τα υπ’ αυτής κατασκευαζόμενα είδη, υπηρεσιών, η χορηγηθείσα άδεια ανακαλείται. Κατ’ αμφοτέρας τας περιπτώσεις των προηγουμένων παραγράφων του παρόντος, η ανάκλησις ή τροποποίησις της αδείας ενεργείται δι’ αποφάσεως των Υπουργών Προνοίας, Εργασίας και Εμπορίου μετά σύμφωνον γνώμην του Συμβουλίου Προστασίας Τυφλών. Άρθρ.10.-Αι αδειούχοι Οργανώσεις υποχρεούνται όπως υποβάλλωσιν ανά εξάμηνον εις το Υπουργείον Κοινωνικής Προνοίας, άπαντα τα απολογιστικά στοιχεία διαχειρίσεως των προϊόντων των εργαστηρίων αυτών. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.